b'\n_START_ARTICLE_\nTre\xc4\x87i kri\xc5\xbearski rat\n_START_PARAGRAPH_\nOsamdesetih godina dvanaestog stolje\xc4\x87a na povijesnoj se sceni pojavio genijalni kurdski vo\xc4\x91a Saladin. On je 1187. ponovno ujedinio Egipat i muslimanski Bliski Istok. U boju kod Tiberasa potukao je kri\xc5\xbeare, oslobodio Jeruzalem i osvojio sav ostatak kraljevstva. Nato su kr\xc5\xa1\xc4\x87ani, da spase preostale dr\xc5\xbeave i ponovno osvoje Jeruzalem, organizirali i Tre\xc4\x87i, najslavniji kri\xc5\xbearski rat. Njema\xc4\x8dko-rimski car Fridrik I. Barbarossa uspio je pro\xc4\x87i kroz \xc4\x8ditavu Europu i Malu Aziju, ali se na koncu utopio na kupanju. Druga su dva monarha, engleski Rikard I. Lavljeg Srca i francuski Filip II. August, sretno stigli na cilj i otpo\xc4\x8deli neprijateljstva. Nakon dvije godine opsjedanja, 1191. zauzet je veliki obalni grad Akon, nare\xc4\x91uje da se 3000 zarobljenika - od kojih su mnogi bili \xc5\xbeene i djeca - izvede iz grada i zakolje. Neki su raskomadani, ne bi li prona\xc5\xa1li progutane dragulje. Biskupi su davali blagoslove. "Nevjerni\xc4\x8dki \xc5\xbeivoti nemaju vrijednosti". Kroni\xc4\x8dar Ambroise, ushi\xc4\x87eno pi\xc5\xa1e: "Pobijeni su svi odreda.Nakon \xc4\x8dega su kri\xc5\xbeari nastavili prema Jeruzalemu.Na putu do Jeruzalema kri\xc5\xbeari osvajaju brojne gradove,ali im Saladin ne ostavlja niti hranu niti vodu.Rikardova se vojska sukobila sa Saladinovim snagama i porazila ih.Turci su bili odba\xc4\x8deni i prisiljeni na defenzivu, ali kri\xc5\xbeari, razdirani nesuglasicama, nisu znali iskoristiti pobjedu.Rikard nakon \xc5\xa1to je porazio Saladina ima priliku napasti Jeruzalem ,ali mu je vojska iscrpljena i odbija nastaviti. Mirovni ugovor iz 1192. priznao je Francima vlast nad obalom i dao kr\xc5\xa1\xc4\x87anskim hodo\xc4\x8dasnicima pravo posjeta Jeruzalemu. Ipak je on i dalje ostao u turskim rukama. Kri\xc5\xbearski ratovi nanijeli su mnogim krajevima velike patnje, a namjeravani cilj nisu postigli. Zna\xc4\x8dajnije su posljedice imali za gospodarski, politi\xc4\x8dki, kulturni i vjerski razvoj europskih zemalja. Europljani su se nedvojbeno upoznali s islamskom kulturom i znano\xc5\xa1\xc4\x87u, svidjela su im se egzoti\xc4\x8dna jela, svilene tkanine, sagovi i druga fina roba. Ako ni\xc5\xa1ta drugo, kri\xc5\xbearski su ratovi poja\xc4\x8dali antagonizme izme\xc4\x91u katolika i pravoslavaca, te dakako izme\xc4\x91u kr\xc5\xa1\xc4\x87ana i muslimana.'